A Bizottság 3746/91/EGK rendelete

(1991. december 18.)

a Tanács 1035/72/EGK rendeletének IIa. címe alatt a héjas gyümölcsökre és a szentjánoskenyérre előírt különleges intézkedések alkalmazása részletes szabályainak megállapításáról szóló 2159/89/EGK rendelet negyedik alkalommal történő módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1623/91/EGK rendelettel módosított [1], a gyümölcs- és zöldségpiac közös szervezéséről szóló 1972. május 18-i 1035/72/EGK tanácsi rendeletre [2] és különösen annak 14g. cikkére,

tekintettel a héjas gyümölcs és a szentjánoskenyér ágazatban alkalmazott minőségi és forgalmazási támogatás maximális összegére vonatkozóan [3] a Tanács 1991. július 15-i 2145/91/EGK rendeletével módosított 790/89/EGK rendeletre és különösen annak 2. cikkére,

mivel a Tanács 1989. március 20-i 790/89/EGK rendelete, amely megállapította a héjas gyümölcs és a szentjánoskenyér ágazatban a pótlólagos átalánytámogatás szintjét a termelői szervezetek kialakítása számára, valamint a minőség és a forgalmazás javítására kért támogatás maximális összegét [4], úgy rendelkezik, hogy a hektáronkénti és évenkénti támogatás maximális összege magasabb legyen olyan kivágásokra vonatkozóan, amelyeket újratelepítés és/vagy fajtaváltás követ, mint más munkára vonatkozóan, és növeljék a kivágási műveletek támogatásának maximális összegét; mivel ennek megfelelően módosítani kell a legutóbb a 2286/91/EGK rendelettel módosított [5], a Tanács 1035/72/EGK rendeletének [6] IIa. címe alatt a héjas gyümölcsökre és a szentjánoskenyérre előírt különleges intézkedések alkalmazása részletes szabályainak megállapításáról szóló, 1989. július 18-i 2159/89/EGK bizottsági rendeletet;

mivel ezek az új rendelkezések bizonyos feltételek mellett alkalmazandók a 2145/91/EGK rendelet hatálybalépése, azaz 1991. július 23. előtt jóváhagyott tervekre; mivel a jó adminisztrációs gyakorlat érdekében bizonyos határidőn belül e célra szolgáló kiigazítási vagy felülvizsgálati terveket kell benyújtani;

mivel az új, 475 ECU/hektár összegű éves maximális támogatást a kivágási műveletekre ötéves időszakra nyújtják; mivel rögzíteni kell, hogy bár ez az időszak 1993. szeptember 1-jétől kezdődik az 1991. július 23. előtt jóváhagyott tervekre vonatkozóan, a nyújtott támogatás által érintett területet a terv alkalmazásának időszaka alatt nem lehet túllépni;

mivel az e rendeletben előírtak összhangban állnak a Gyümölcs- és Zöldségpiaci Irányítóbizottság véleményével,

ELFOGADTA EZT A RENDELETET:

1. cikk

A 2159/89/EGK rendelet a következőképpen módosul:

1. A 8. cikk a következő bekezdéssel egészül ki:

"1a. Az 1991. július 23. előtt jóváhagyott, a minőséget és a forgalmazást javító tervek esetében legkésőbb 1992. december 31-ig kérvényt nyújtanak be a tagállam illetékes hatóságánál a módosításra vonatkozóan.

A 790/89/EGK rendelet 2. cikk (1) bekezdésében említett, az ezekhez a tervekhez nyújtott támogatásra vonatkozó ötéves időszak 1993. szeptember 1-jén kezdődik. A terv eredeti jóváhagyásának napját követően végrehajtott műveletek által érintett terület azonban nem haladhatja meg az ültetvény összterületének 40 %-át."

2. A IV. melléklet helyébe ennek a rendeletnek a melléklete lép.

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1991. december 18-án.

a Bizottság részéről

Ray Mac Sharry

a Bizottság tagja

[1] HL L 150., 1991.6.15., 8. o.

[2] HL L 118., 1972.5.18., 1. o.

[3] HL L 200., 1991.7.23., 1. o.

[4] HL L 85., 1989.3.30., 6. o.

[5] HL L 209., 1991.7.3., 5. o.

[6] HL L 207., 1989.7.18., 19. o.

--------------------------------------------------

MELLÉKLET

IV. MELLÉKLET

A 19. CIKK RENDELKEZÉSEI SZERINTI TÁMOGATÁSI KÉRELEM

+++++ TIFF +++++

+++++ TIFF +++++

--------------------------------------------------